বিপিএলে ম্যাচ ফিক্সিংয়ের কারণে প্রথমে আইসিসি তাকে আন্তর্জাতিক এবং বাংলাদেশের ঘরোয়া ক্রিকেট থেকে পাঁচ বছরের জন্য নিষিদ্ধ করেছিল। তবে নিজ মুখে দোষ স্বীকার করে নেয়া এবং আইসিসির কাছে তার আইনজীবী শাস্তির মেয়াদ কমানোর জন্য আপিল করেছিলেন। তাতে করে তার দুই বছরের শাস্তি কমিয়েছিল ক্রিকেটের সর্বোচ্চ নিয়ন্ত্রক সংস্থা। তাই আগামী আগস্ট মাসে শেষ হচ্ছে আশরাফুলের সাজার মেয়াদ। ফলে আবারো ক্রিকেট খেলার স্বপ্নে বিভোর জাতীয় দলের সাবেক এই অধিনায়ক।